**Výzva na predloženie ponuky podľa § 9 ods. 9 zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov na dodanie služby s názvom „Projektová dokumentácia novostavby telocvične k ZŠ Babín.**

**1. Identifikácia verejného obstarávateľa:**

Názov organizácie: Obec Babín

Sídlo: Babín 50, 029 52 Babín

IČO: 314 382

DIČ: 2020561598

Štatutárny orgán: Martin Matys - starosta obce

Bankové spojenie: Prima Banka

Číslo účtu-IBAN: SK 32 5600 0000 0040 0141 8001

Kontaktná osoba: Martin Matys

e-mail: starostababin@orava.sk

Telefón: 0905/569465

**2. Predmet obstarávania:**

2.1. Názov zákazky:

Projektová dokumentácia novostavby telocvične k ZŠ Babín.

2.2. Opis zákazky a jej rozsah:

2.2.1 Projekt stavby pre stavebné povolenie v 6 vyhotoveniach a 1x v elektronickej forme na CD:

Opis : Projekt novostavby malej telocvične k Základnej škole v Babíne, ktorý bude riešiť telocvičňu k základnej škole so zázemím (šatne, soc. zariadenia, sklad náradia, kabinet pedagóga) a napojením spojovacou chodbou k objektu Základnej školy.

Rozsah : Architektúra

Požiarna ochrana

Teplo-technické posúdenie

Statika

Elektroinštalácia

Vykurovanie

Zdravotechnika

Rozpočet s výkazom výmer

2.2.2 Autorský dohľad v rozsahu max 10 hod.

2.3. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

3. Miesto dodania predmetu zákazky: Obec Babín

4. Typ zmluvy: Zmluva o dielo podľa § 536 a nasl. Obchodného zákonníka

5. Slovník spoločného obstarávania: CPV 71221000-3

6. Variantné riešenie: Nie

7. Lehota na dodanie alebo dokončenie predmetu zákazky: 3 mesiace od podpisu zmluvy o dielo.

8. Miesto a lehota na predkladanie ponúk:

Ponuku predložte najneskôr do 23.02.2016 do 13,00 hod písomne doručením alebo mailom na adresu uvedenú v bode 1. tejto výzvy (rozhodujúci je dátum v emaily, alebo na pečiatke podateľne OcÚ Babín).

**10. Podmienky účasti:**

Uchádzač k cenovej ponuke priloží:

– identifikačné údaje uchádzača

– cenovú ponuku v členení bodu 2.2.1 a bodu 2.2.2

– doklad o oprávnení podnikať v predmete zákazky

**11. Pokyny na zostavenie ponuky:**

11.1. Ponuka musí byť vyhotovená v slovenskom jazyku.

11.2. Cena v ponuke bude stanovená v zmysle zákona č. 18/1996 Zb. o cenách v znení neskorších predpisov ako cena maximálna, vrátane DPH s uvedením výšky DPH. Ak uchádzač nie je platcom DPH, uvedie túto skutočnosť. Cena, prípadne spôsob stanovenia ceny v ponuke, pokryje všetky náklady a veci k riadnemu vykonaniu a odovzdaniu predmetu obstarávania. Cena bude vyjadrená v mene euro. Obstarávateľ nie je platcom DPH.

11.3. Objednávateľ si vyhradzuje právo prerokovať stav prác na PD a technické riešenie na výrobných poradách v štádiu rozpracovania a v závere prác.

11.4. Základné technické požiadavky na návrh riešenia sú určené zákonom č. 50/1976 Zb. (stavebný zákon) v platnom znení a jeho vykonávacích predpisov.

11.5. Ponuka, ktorá nebude spĺňať vyššie uvedené požiadavky, nebude zaradená do hodnotenia.

11.6. Ponuka predložená po uplynutí lehoty na predkladanie ponúk uvedenej vo výzve sa vráti uchádzačovi neotvorená.

11.7. Verejný obstarávateľ si vyhradzuje právo výberové konanie zrušiť.

12. Lehota viazanosti ponuky: do 16.03.2016

13. Podmienky financovania:

Obstarávateľ nebude poskytovať preddavky na plnenie predmetu obstarávania. Predmet zákazky sa bude financovať formou bezhotovostného platobného styku v lehote splatnosti faktúr do 30 kalendárnych dní odo dňa jej doručenia.

14. Kritéria na hodnotenie ponúk: Jediným kritériom na vyhodnotenie ponúk je najnižšia cena za predmet zákazky s DPH.

**15. Práva verejného obstarávateľa:**

15.1. Verejný obstarávateľ si vyhradzuje právo neprijať ani jednu z predložených súťažných ponúk napr., ak budú neregulárne alebo inak neprijateľné, alebo presiahnu finančné možnosti verejného obstarávateľa.

15.2. Všetky výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi.

15.3. Ponuky doručené na adresu verejného obstarávateľa a predložené v lehote na predkladanie ponúk sa po procese vyhodnotenia a skončenia lehoty viazanosti ponúk uchádzačom nevracajú. Zostávajú ako súčasť dokumentácie o súťaži u verejného obstarávateľa.

15.4. Ponuka uchádzača, v ktorej nebudú uvedené všetky požiadavky tejto výzvy, bude podľa § 42 ods.1 zákona č. 25/2006 Z.z. o verejnom obstarávaní a o zmene a doplnení niektorých zákonov zo súťaže vylúčená.

Martin Matys, starosta obce Babín

V Babíne dňa 16.02.2016